PRITARTA

 Molėtų rajono savivaldybės tarybos

 2020 m. kovo d. sprendimu Nr. B1-

**MOLĖTŲ GIMNAZIJOS 2019 METŲ VEIKLOS ATASKAITA**

Penkiolikoje klasių komplektų mokėsi 385 mokiniai, 14 proc. specialiųjų ugdymosi poreikių turinčių mokinių, 5 proc. globojamų, 2 proc. socialinės rizikos grupei priklausančių mokinių. Nemokamas maitinimas ir aprūpinimas mokinio reikmenimis skirtas 12 proc. mokinių, 45 proc. mokinių, gyvenančių daugiau kaip 3 km., pavežami.

Du mokiniai nebaigė pagrindinio išsilavinimo programos ir buvo palikti kartoti kurso. 12 mokinių, baigusių pagrindinio ugdymo programą, tęsė mokslus profesinio rengimo centruose.

Brandos atestatus gavo 99 proc. abiturientų. 67 proc. rinkosi aukštojo mokslo studijas, iš jų 55 proc.– universitetus, 14 proc.– profesinio rengimo centrus, 7 proc. – tarnybą Lietuvos kariuomenėje, 11 proc. abiturientų įsidarbino.

 Gimnazijoje dirbo 40 pedagogų, pagalbos specialistai: specialioji pedagogė, socialinė pedagogė, psichologė (0,75 etato), sveikatos priežiūros specialistė (0,5 etato), bibliotekininkė. Pagal kvalifikaciją: 3 ekspertai, 14 metodininkų, 23 vyr. mokytojai, 4 mokytojai. 1 mokytojas dalyvavo valstybinių brandos egzaminų vertinime. 1 mokytoja atestavosi ir įgijo mokytojo metodininko kvalifikacinę kategoriją.

Kiekvienam mokiniui tenka 11,4 kv. m. gimnazijos patalpų ploto. Ugdymo procese naudojamos 5 interaktyvios lentos, 94 kompiuteriai, 28 planšetiniai kompiuteriai. Kiekviename kabinete – multimedijos projektoriai, ekranai, 15 kabinetų yra spausdintuvai, bibliotekoje – 3 kompiuteriai. Yra dvi namų kino sistemos. Mokiniai aprūpinti asmeninėmis spintelėmis. Mokinių pagalba kuriamos poilsio zonos, panaudojant jų technologijų pamokose pagamintus baldus. Pertraukų metu išnaudojamos beveik visos erdvės judriųjų pertraukų organizavimui: 2 mini futbolo stalai, 5 stalo teniso stalai, vietos, kur mokiniai gali žaisti šaškėmis, šachmatais, GO.

Bibliotekos fonde yra 16710 egz. knygų, 15007 egz. vadovėlių.

Visiškai patenkinamas neformalaus švietimo poreikis, 2018-2019 m. m. 83 proc. mokinių dalyvauja 19 neformaliojo švietimo veiklų, 2019-2020 m. m. – 78 proc. 20 neformaliojo švietimo veiklų.

Vykdyti tarptautiniai projektai: programos „Erasmus+“ 2 pagrindinio veiksmo bendrojo ugdymo sektoriaus strateginės partnerystės projektas „Mano karjera Europoje“( “My career in Europe“), programos „Erasmus+“ bendrojo ugdymo sektoriaus mokyklų mainų partnerysčių projektas „Saugumas naudojant IT“( “Security in ICT“), gamtotyrinis projektas „Medžių asmens sargybiniai“.

Vykdyti nacionaliniai projektai: valstybinio socialinio draudimo Fondo valdybos jaunimo pilietiškumo ir socialinės atsakomybės ugdymo projektas „Nepamiršk parašiuto“, Kultūros paveldo departamento prie Kultūros ministerijos projektas „Jogailaičių giminės pėdsakais Lietuvoje“, Lietuvos vaikų ir jaunimo centro projektas „Išjudink kitus“, aplinkosauginis projektas „Mes rūšiuojam“, dalyvauta Tarptautinio aplinkosauginio švietimo fondo gamtosauginių mokyklų programoje (veikla įvertinta 13-ąja Žaliąja vėliava), sveikatą stiprinančių mokyklų judėjime.

Organizuoti tradiciniai gimnazijos renginiai: Rugsėjo 1-osios, valstybinių švenčių minėjimas, Pirmokų krikštynos, Lygiadienio popietė, Šimtadienis, Kalėdinis karnavalas, Paskutinio skambučio ir brandos atestatų įteikimo šventės. Mokytojų iniciatyva organizuotas rajoninis piešinių konkursas – paroda „Kovo 11-oji mano širdyje“, jau trečią kartą vyko respublikinis etnokultūrinis festivalis „Pasveikink Lietuvą“. Daugiau kaip 30 proc. mokinių ėmėsi iniciatyvų rengiant gimnazijos kultūrinių renginių scenarijus, įsitraukė į veiklas kitose ugdymo įstaigose: Molėtų progimnazijoje (Sąmoningumo mėnuo „Be patyčiųˮ veiklas, minint Mokytojų dieną, vestos pamokos), Molėtų pradinėje (susitikimai su pradinukais bibliotekoje, vesta chemijos pamoka, šaškių varžybos, minint Mokytojų dieną vestos pamokos), vaikų darželyje „Saulutėˮ (projektinės veiklos). Mokinių taryba inicijavo Muzikos, Kino vakarus, Bičių nominacijas, virtualią viktoriną „Lietuvai 101“. Visa gimnazija palaikė atskirų mokinių akcijas: ,,#nenurašykopalaikyk“, „Diena be mobiliojo telefono“, klasių iniciatyvas, Mokinių tarybos iniciatyvas, organizuojant judriąsias pertraukas, stalo žaidimus per pertraukas.

Visiems mokytojams sudarytos sąlygos kelti kvalifikaciją pagal gimnazijos veiklos prioritetus ir asmeninius profesinius tobulinimosi tikslus, išnaudojant įvairias galimybes: kvalifikacijos tobulinimas dalyvaujant Lean sistemos metodų diegime, projekto „Lyderių laikas 3“ veiklose, kursuose, seminaruose, webinaruose, eTwinning platformoje, Neformaliosiose švietimo lyderystės programose, dalyvaujant Erasmus+“ bendrojo ugdymo, profesinio mokymo ir suaugusiųjų švietimo 1 pagrindinio veiksmo (asmenų mobilumas mokymosi tikslais) kursuose. Vidutiniškai kiekvienas mokytojas daugiau kaip 7 dienas skyrė kvalifikacijos tobulinimui. Vyko 4 seminarai gimnazijos mokytojams: „Efektyvaus bendravimo ir bendradarbiavimo stiprinimas tikslingai taikant aktyviuosius mokymo(-si) metodus Ignalinos gimnazijoje“, „Netradicinės edukacinės aplinkos ugdymo procese. Šalčininkų Lietuvos tūkstantmečio gimnazijos patirtys“, 2014 – 2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ projekto „Paslaugų ir asmenų aptarnavimo kokybės gerinimas savivaldybėse“ įvadinis seminaras, „S.M.A.R.T. tėvystė“. Vykdytas programos „Erasmus+“ bendrojo ugdymo, profesinio mokymo ir suaugusiųjų švietimo 1 pagrindinio veiksmo (asmenų mobilumas mokymosi tikslais) projektas „Inovatyvūs ugdymo metodai – mokinio ir mokytojo sėkmei“. 6 mokytojai dalyvavo darbo stebėjimo vizite Lenkijoje, 2 mokytojai dalyvavo Čekijoje, 3 mokytojai Graikijoje organizuojamuose kursuose „CLIL – Content and Language Integrated Learning“; 2 mokytojai dalyvavo Maltoje organizuojamuose kursuose “CLIL – Technology & ICT Tools for Teachers working with CLIL“. Vesti seminarai: Ukmergės rajono pagalbos mokiniui specialistams seminaras „Pagalbos mokiniui specialistų dalyvavimo projektinėje veikloje aktyvinimas“, Šakių rajono Gelgaudiškio pagrindinės mokyklos mokytojams seminaras „Stebinančio, kuriančio iššūkius mokymo ir mokymosi patirtys Molėtų gimnazijoje“, Švenčionėlių Mindaugo gimnazijos Vaiko gerovės komisijos nariams ir mokinių tarybai pristatė savo veiklas, Baisiogalos gimnazijoje „Netradicinė aplinka – mokinio kūrybiškumui ir sėkmei“. Pasaulio sveikatos organizacijos ekspertams pristatyta gimnazijos sveikatą stiprinanti veikla.

Siekiant glaudesnio bendradarbiavimo įgyvendinant technologijų modulių programas, pasirašyta bendradarbiavimo sutartis su Alantos technologijos ir verslo mokykla, o taip pat bendradarbiavimo sutartys su Molėtų progimnazija, Žaliosios politikos institutu. Bendradarbiauta su rajono mokyklomis, respublikos gimnazijomis: Ignalinos, Anykščių J. Biliūno, Širvintų Lauryno Stuokos–Gucevičiaus, Ukmergės A. Smetonos, Vilniaus Gabijos, Prienų „Žiburio“, su LR Seimo kanceliarija, aukštosios mokyklomis (VU, VDU, VGTU, MRU, Utenos kolegija), Utenos regioniniu profesinio mokymo centru, Molėtų kultūros centru, laikraščiu „Vilnis“, ,,Žalioji Lietuva“, „Žaliasis pasaulis“ redakcijomis, Lietuvos GO klubo asociacija, darbo birža, policijos komisariatu, Labanoro regioniniu parku, Goethe‘s institutu.

Gimnazijos filosofija: Kaitos siekis–kiekvieno sėkmė.

Vizija: Brandi, pažangos siekianti bendruomenė.

Misija: Bendruomeniškoje aplinkoje, teikiant kokybišką pagrindinį ir vidurinį išsilavinimą, siekti kiekvieno pažangos.

2017–2019 metų strateginio plano prioritetas – paveikus brandžios asmenybės ugdymas.

Strateginiai tikslai:

1. Gerinti mokinių mokymosi pasiekimus.

2. Kurti palankią brandžios asmenybės ugdymui ir ugdymuisi gimnazijos aplinką.

3. Ugdyti kūrybišką, atvirą, reflektuojančią, mokymosi kultūrą kuriančią gimnazijos bendruomenę.

Įgyvendinant strateginį planą, kiekvienais mokslo metais, konkretizuojat veiklas, rengti metiniai veiklos planai. 2018-2019 m. m. įvardinti du tikslai ir uždaviniai jiems įgyvendinti.

Tikslas. Gerinti mokinių mokymosi rezultatus.

Uždavinys. Tobulinti pamokos vadybą.

Kiekvienas mokytojas reflektavo savo vestas pamokas arba stebėjo po dvi kolegų pamokas, kurias aptarė metodinėse grupėse. Mokytojų tarybos posėdyje analizuoti ugdymosi rezultatai, pažanga, pamokos vadybos pokyčiai.

Laukiamas rezultatas pasiektas: Ne mažiau 90 proc. stebėtų pamokų pamokos uždavinys – konkretus, pamatuojamas, orientuotas ne tik į žinių, bet ir gebėjimų bei kompetencijų lygmenį, susietas su pamokos rezultatais ir vertinimu. Dauguma mokytojų pripažįsta grįžtamojo ryšio reikšmingumą ir pagalbą efektyvinant ugdymo procesą. Mokiniai pamokas vertina kaip įdomias ir įtraukiančias (skalėje 1–4 įvertinimų vidurkis – 3). Gerėjo ugdymosi rezultatai – pažangumas kilo iki 95 proc., kokybė – iki 0,4. Iš mokinių individualios pažangos analizės matyti, kad 93 proc. dalykų metiniai įvertinimai, lyginant su pirmuoju pusmečiu, kilo arba liko tokie patys. 22 proc. mokinių pasiekė aukštesnę mokymosi pažangą, 87 proc. mokinių pažangos pokyčio rodiklis teigiamas.

Uždavinys. Skatinti savivaldų mokymąsi.

Kiekvienas mokinys pildė Kompetencijų aplanką, pasibaigus pusmečiui aptarė su klasės vadovu, dalyko mokytojais pasiektą pažangą, numatė tobulėjimo galimybes, įvairių mokymosi šaltinių naudojimo galimybes, pagalbą. Su mokiniais klasėse aptartas laiko planavimas, mokėjimo mokytis kompetencijos tobulinimo galimybės, mokymosi stiliai. Tirtas konsultacijų, klasių vadovų veiklos poveikis mokinio ugdymosi pažangai.

 Laukiamas rezultatas pasiektas: Ne mažiau kaip 70 procentų mokinių moka išsikelti tikslus ir mokytis, ne mažiau kaip 30 proc. mokinių naudojasi elektroniniais mokymosi šaltiniais. Tenkinamas pagalbos mokantis poreikis. Mokyklų pažangos anketoje mokinių pasirinkta viena iš aukščiausių verčių – mokymosi svarba.

 Uždavinys. Tobulinti asmeninės pažangos fiksavimo ir analizavimo sistemą.

 Parengtas ir patvirtintas Mokinių pažangos ir pasiekimų vertinimo aprašas, Elektroninio dienyno naudojimo tvarkos aprašas. Mokytojai pasirengė ir naudoja asmeninės pažangos stebėjimo, fiksavimo lenteles, stebima kiekvieno mokinio pažanga. Atlikta duomenų analizė. Duomenys panaudojami ugdymo proceso planavimui ir mokinių pasiekimų gerinimui.

 Laukiamas rezultatas pasiektas: Dauguma mokinių dalyvauja asmeniniuose pokalbiuose su dalyko mokytojais ir klasių vadovais, kuriuose ugdomas gebėjimas analizuoti savo sėkmes ir nesėkmes, projektuoti veiklą. Didėja atsakomybė už ugdymosi rezultatus. 19 proc. dalykų įvertinimai kilo, 74 proc. dalykų įvertinimai liko tie patys. Be pateisinamos priežasties mokiniai praleido 5,6 proc. (praėjusiais mokslo metais – 6 proc.) visų praleistų pamokų, vienam mokiniui tenka 6,69 (praėjusiais mokslo metais – 8,12) be pateisinamos priežasties praleistų pamokų ir šis skaičius kasmet mažėja. Mažėja mokinių, praleidžiančių pamokas be pateisinamos priežasties (daugiau nei 100 praleistų pamokų). Mažėja ir iš viso vienam mokiniui tenkančių praleistų pamokų skaičius – 118,53 (pernai buvo 129,84 pamokos mokiniui). Plačiojo įsivertinimo anketoje rodiklis „Pasiekimai ir pažanga“ 75 proc. respondentų vertinama 3-4 lygiu. Mokyklų pažangos anketoje viena iš aukščiausių verčių tėvai įvertino įsitraukimą į vaiko mokymosi sėkmių aptarimus.

 Uždavinys. Gerinti aukštesniųjų gebėjimų mokinių pasiekimus.

Gabūs ir talentingi mokiniai skatinami dalyvauti konkursuose, varžybose, olimpiadose, VGTU klasės veiklose. Išleistas mokinių kūrybos almanachas, organizuotos mokinių kūrybinių darbų (fotografijų, piešinių, rankdarbių) parodos, koncertai. Visiems mokytojams (išskyrus menų, fizinio ugdymo ir dorinio ugdymo) skirtos 29,5 valandos konsultavimui. Gauta rėmėjų parama 7 abiturientų stipendijoms, kurios įteiktos skatinant ir motyvuojant mokinius už puikius ugdymosi rezultatus, aktyvią visuomeninę veiklą.

Laukiamas rezultatas pasiektas: 99 laimėjimai rajoniniuose konkursuose, dalykinėse olimpiadose, varžybose, 115 laimėjimai tarptautiniuose, respublikiniuose zoniniuose konkursuose, olimpiadose, varžybose. Laimėtos prizinės vietos respublikiniame jaunųjų dramaturgų, jaunųjų filologų konkurse, 2 prizinės vietos lietuvių kalbos ir literatūros olimpiadoje, viktorinoje „Po žvaigždėtu dangum“, Europos mokinių darbų konkurse, skirtame DNR dienai paminėti, liaudies dailės konkurse „Sidabro vainikėlis“, portfolio konkurse „Auksinis kadras“, konkurse „Giminės medis 2019“, integruotame technologijų ir literatūros konkurse, kūrybinių darbų konkurse „Padovanok man angelą“. Respublikiniame konkurse „Olympis 2019“ pavasario sesijoje laimėtas 91 medalis, diplomai, padėkos. 24 abiturientai gavo VGTU klasės baigimo pažymėjimus.

Abiturientai rinkosi daugiau valstybinių egzaminų nei vidutinis Lietuvos abiturientas (gimnazijoje – 4,29 valstybinio egzamino, Lietuvoje – 2,87 valstybinio egzamino). Aukštesni nei respublikos biologijos (egzamino įvertinimo vidurkis yra 65,38 balo, 46 vietoje tarp geriausių 50 gimnazijų), geografijos, informacinių technologijų brandos egzaminų įvertinimų vidurkiai, didesnė dalis mokinių nei Lietuvoje šių egzaminų įvertinti 86 – 99. Aukštesnis nei 50 išlaikiusiųjų vidurkis yra ir anglų kalbos, chemijos. 3 abiturientai gavo aukščiausius egzaminų įvertinimus: anglų kalbos, informacinių technologijų, matematikos.

Pagrindinio ugdymo pasiekimų patikras laikė 82 mokiniai, 2 mokiniai atleisti. Matematikos įvertinimo (balais) vidurkis – 5,46 (Lietuvoje – 5,29; Molėtų savivaldybėje – 5,25). Lietuvių kalbos ir literatūros įvertinimo (balais) patikros vidurkis – 6,51 (Lietuvoje – 6,28; Molėtų savivaldybėje – 6,15).

Uždavinys. Plėtoti mokytojų bendravimo ir bendradarbiavimo kompetencijas.

Profesiniai dialogai vyko Metodinių grupių, Metodinės tarybos posėdžiuose, klasių vadovų pasitarimuose, klasėje dėstančių mokytojų pasitarimuose, analizuojant atskirų klasių ugdymosi problemas, o taip pat su Molėtų progimnazijos mokytojais ir administracija. Ypač didelis dėmesys skirtas Brandos egzaminų ir PUPP rezultatų analize. Rezultatai aptarti Metodinių grupių posėdžiuose, po to Direkcinės tarybos posėdyje. Dalintasi patirtimi: rajono mokytojų metodinė dienoje – pedagoginių idėjų mugėje „Geros mokyklos link“, švietimo parodoje Utenoje „Sužinokime. Tobulėkime. Veikime“. Mokslo metų pabaigoje pedagogai pildė ir kartu su gimnazijos administracija metodinėse grupėse aptarė veiklos savianalizės anketas.

Laukiamas rezultatas pasiektas: Visi pedagogai dalijosi savo patirtimi, dalyvavo profesiniuose dialoguose.

Uždavinys. Skatinti glaudesnius ryšius su mokinių tėvais.

Darbas su tėvais organizuotas įvairiomis formomis: visuotiniai, klasių, trišaliai susirinkimai, kiekvieną mėnesį organizuoti tėvų švietimo renginiai, gimnazijos tinklalapyje (www.gimnazija.moletai.lt), tęsiama rubrika „Tėvų švietimas“, bendraujama Tamo.lt dienyno pagalba ir kt. Suaktyvėjo Tėvų komiteto veikla. Tėvų komiteto nariai dalyvavo veiklų planavime, renginiuose, debatuose „Uniformos: „už ir prieš“, akcijoje įrengiant naujas poilsio zonas.

 Laukiamas rezultatas pasiektas: Ne mažiau 90 proc. tėvų (globėjų/rūpintojų) teigia, kad gimnazijoje organizuojamas pedagoginis, psichologinis ir kitoks švietimas, skirtas padėti mokiniui. Mokyklų pažangos anketoje viena iš aukščiausių verčių tėvai įvertino įsitraukimą į vaiko mokymosi sėkmių aptarimą.

Tikslas. Užtikrinti funkcionalią, estetišką, palankią emocinę, kūrybiškumą skatinančią edukacinę aplinką.

Uždavinys. Kurti jaukią ir modernią aplinką, rengti naujas edukacines erdves.

Įgyvendintas projektas „Kūrybiškumą skatinančių ugdymosi aplinkų kūrimas Molėtų gimnazijos vidaus patalpose“ (aktų ir sporto salėse), vyko gimnazijos pastato apšiltinimo darbai, langų pakeitimas.

Laukiamas rezultatas pasiektas iš dalies: patalpose šilta, daugiau kaip 2 kartus taupomos patalpų šildymo išlaidos. Dėl rangovų pavėluotų darbų, laiku nebaigti statybos darbai.

Uždavinys. Kūrybiškai panaudoti netradicines erdves ugdymui(si).

Organizuotos 43 edukacinės ekskursijos. Ugdymas vyko: aukštosiose mokyklose (Vilniaus universitete, Vilniaus Gedimino technikos universitete, Vytauto Didžiojo universitete, Lietuvos sveikatos mokslų universitete, Kauno miškų ir aplinkos inžinerijos, Utenos kolegijoje), Lietuvos mokslų akademijoje, Santaros klinikų Medicininės genetikos centre), muziejuose (Taikomosios dailės, Nacionaliniame dailės, Energetikos ir technikos, Vilniaus okupacijos ir laisvės kovų, literatūriniame A. Puškino, Etnokosmologijos), verslo įmonėse (UAB „HODA“, „Grigeo“, „Sicor biotech“, „Intersurgical“), aplankyti spektakliai, organizuotos ekskursijos ne tik rajone (Mindūnuose, Dubingiuose), šalyje, bet ir užsienyje (Graikijoje, Estijoje, Suomijoje, Švedijoje, Belgijoje). Vyko integruotos ugdomosios veiklos: „Renesanso epochos diena“ II klasių mokiniams, Užgavėnės I klasių mokiniams, integruotos pamokos „M. K. Čiurlionis įkvepia“, „Vokiečių kalbos mokomės su muzika“ kartu su progimnazijos mokiniais ir kt., dvikalbio ugdymo (vokiečių/anglų klb. ir kt. dalykų) veiklos.

Laukiamas rezultatas pasiektas: Kiekvienas mokytojas vedė bent po 2 pamokas ir neformaliojo švietimo užsiėmimus netradicinėse erdvėse, turiningos veiklos pertraukų ir laisvų pamokų metu. Per mėnesį bibliotekoje organizuoti ne mažiau kaip 2 edukaciniai renginiai (netradicinės pamokos, susitikimai su žymiais žmonėmis, ugdymo karjerai renginiai, popietės, viktorinos, rengiamos literatūrinės parodos, skirtos poetų, rašytojų, kitų žymių Lietuvos žmonių sukaktims, įsimintinoms datoms, kalendorinėms šventėms paminėti. Organizuojamos įvairios bendruomenės narių darbų parodos: medžio dirbinių, siuvinių, mezginių, technologijų bei dailės egzaminų kūrybinių darbų ir pan.).

Uždavinys. Tinkamai aprūpinti ir panaudoti mokymo priemones.

Metodinėse grupėse analizuotas mokymo priemonių poreikis. Metodinės tarybos posėdyje parengtas reikalingų įsigyti mokymo priemonių sąrašas. Įsigyta mokymo priemonių už 4428,37 Eur. Mokytojai ugdymo procese naudoja įvairius informacinių komunikacinių technologijų ir informacijos šaltinius: IQES online instrumentus NMVA, svetaines „Ugdymo sodas“ ir egzaminatorius.lt, eTest.L., eTwinning aplinkas „Vyturio“ biblioteką ir kt. Bibliotekos fondas papildytas 263 egz. knygų už 1915,52 Eur. Iš ŠPT gavome 113 egz. už 702,05 Eur. Įsigyta mokymo priemonių ir literatūros 81 egz. už 903,63 Eur, iš įvairių asmenų ir akcijų gauta 69 egz. už 309,84 Eur.

Laukiamas rezultatas: ne mažiau kaip 75 proc. mokytojų tenkina aprūpinimas mokymo priemonėmis. Plačiajame įsivertinime 3 lygiu vertinamas rodiklis „Įranga ir priemonės“.

Uždavinys. Užtikrinanti emocinį ir fizinį saugumą, gerą savijautą gimnazijoje.

Užtikrintas psichologinės, socialinės pagalbos teikimas. Vykdoma prevencinė programa „Savu keliu“. Tirtas jos poveikis. Didelis dėmesys skiriamas naujokų adaptacijai: pokalbiai su progimnazijos pedagogais, susitikimai su 8 klasių mokiniais, Adaptacijos diena, mokymosi stiliaus nustatymas, adaptacijos, klasių mikroklimato tyrimas. Parengti ir patvirtinti dokumentai, reglamentuojantys sklandų gimnazijos veiklų organizavimą: Vidaus tvarkos taisyklės, Pedagogų etikos kodeksas, Klasių vadovų/kuratorių skyrimo tvarka, Mokytojų, dirbančių Molėtų gimnazijoje pagal bendrojo ugdymo ir neformaliojo švietimo programas, nuotolinio darbo tvarkos aprašas ir darbo grafiko sudarymo tvarkos aprašas, Darbo apmokėjimo sistemos aprašo nauja redakcija. Siekiant skaidrumo, įsigyta kompiuterinės darbo užmokesčio priežiūros programa „VIRA3“.

Laukiamas rezultatas: Užtikrintas gimnazijos bendruomenės susitarimų vykdymas, saugumas, skaidrumas.

Strateginis planas įgyvendintas. Bendruomenėje vyrauja kūrybiška, atvira pokyčiams kultūra, palanki brandžios asmenybės ugdymui ir ugdymuisi aplinka turėjo įtakos geresniems ugdymosi rezultatams.